जयपुर, (निस) । ‘जिस दिन से चली हूं, मेरी मंजिल पे नजर है, आंखों ने कभी मील का पत्थर नहीं देखा’ व ‘हौंसले हों अगर बुलंद तो, मुट्ठी में हर मुकाम है, मुश्किलें और मुसीबतें तो जिन्दगी में आम हैं’ के साथ ‘हरेक राह में चिराग जलाना है मेरा काम, तेवर हवाओं के मैं देखा नहीं करती ‘ जैसे शेरों शायरी के साथ राज्य की मुख्यमंत्री वसुंधरा राजे ने राज्य का 2017-18 का बजट पेश किया,बजट के अंत में भी अपने शायराना अंदाज को अंजाम देते हुए उन्होंने कहा कि ‘जनता के हर वादे को निभाने की कोशिश की मैंने, उसके हर हफज़् को इबादत बनाने की कोशिश की मैंने, मेरे हाथ में जो दस्तावेज हैं, पुख्ता सबूत है इसका, कि हर जख्म पर मरहम लगाने की कोशिश की मैंने’।